Landbouwerkers se talent word gevier - My Matzikama | My Matzikama
Agri's got Talent (AGT) het oor die afgelope drie jaar in landbou se grootste en gewildste sangkompetisie ontwikkel. Die organiseerders van dié projek voorspel verdere groei.
"Ons hoop om die projek in 'n nasionale kompetisie te omskep, wat opheffing en geleenthede vir alle landbouwerkers sal skep," sê Anton Rabe, HORTGRO uitvoerende direkteur en AGT-stigter.
"Musiek is 'n universele taal wat geen perke ken nie. Dit is die perfekte platform om die breë spektrum van mense in die landboubedryf te verenig. Agri's got Talent het binne 'n kort tydjie 'n trotse tradisie met 'n etiket van uitnemendheid ontwikkel en ons ag onsself gelukkig om deel te wees hiervan. "
Die kompetitisie, wat deur HORTGRO, die VinPro Stiging en die Wes-Kaapse Departement van Landbou aangebied word, gee landbouwerkers met musiektalent die geleentheid om uit te styg.
Unathi Mantshongo, VinPro se transformasie- en ontwikkelingsbeampte, sê hulle ondersteun AGT omdat dit 'n omgewing skep waar mense se talente geslyp en gevier word.
"AGT is 'n herinnering aan alle landbouwerkers dat indien jy jou vrese kan oorkom en voor 500 mense kan optree, dat jy ook ander hindernisse in jou lewe kan oorkom."
Enigeen wat kan sing, oor 18 jaar is en minstens drie agtereenvolgende maande in die afgelope 12 maande op 'n plaas in die *sagtevrugte of wynbedryf werk, kan 'n klankgreep inskryf. Die projek bestaan uit 'n keuringsproses, 'n week lange sangopleiding en lewensvaardighede kursus vir die top 10 finaliste, asook 'n gala-aand waartydens 'n span beoordelaars die wenner aanwys. Hierdie is Agri's got Talent se vierde bestaansjaar.
*Slegs landbouwerkers in die volgende bedrywe mag inskryf: appel, peer, perske, pruim, nektarien, appelkoos, granaat, framboos, bloubessie, swartbessie, kersie, droëvrugte, heuningbostee, tafeldruiwe, fynbos en olyf.
Toekoms gaan droër, warmer wees
Klimaatverandering het tot gevolg dat Suid-Afrika al hoe warmer en droeër word, met veral die Wes-Kaap wat hieronder sal...
Wes-Kaapse brande plaas landbou onder druk
Die Wes-Kaap se landbousektor gaan steeds gebuk onder die droogte en kritieke watertekorte. Agri Wes-Kaap lewer steeds droogtehulp aan...
Waarskuwing teen Slenkdalkoors-uitbreking
Die Direktoraat van Dieregesondheid by die Departement van Landbou, Bosbou en Visserye het 'n ernstige waarskuwing aan produsente wat...
Samewerking vir herstel van paaie
'n Samewerkingsooreenkoms oor die instandhouding en herstel van paaie tussen Vrystaat Landbou (VL) en die Vrystaatse departement van vervoer...
Stellar-wynkelder oop op vakansiedag
Met die parsseisoen tans in volle swang, is Stellar-wynkelder 'n behoorlike miernes van bedrywighede. Klaas Coetzee, Stellar se produksiebestuurder,...
Saamstaan kan Sandveldse boere loon
Aartappelboere in die Sandveld behoort beter saam te werk, nie net om omgewingshulpbronne meer suksesvol aan te wend nie,...
Waterposisie benard in Wes-Kaap
Talle boere is bekommerd dat die landbou aan die kortste end sal trek indien die Wes-Kaap se waterbergingsteiken van...